text: Borgmester drikker bobler i slotshaven
  01 oktober 2015 kl. 12.47
  Sønderborgs borgmester Erik Lauritzen (S) lod proppen springe, da kommunen fik 392 nye statslige arbejdspladser.
  Sønderborg står foran en potentiel udvidelse på knap 400 familier, når dele af Natur- og Erhvervsstyrelsen flytter til kommunen - helt nøjagtigt Augustenborg.
  Det fik borgmester Erik Lauritzen (S) til at lade proppen på en mousserende vin springe i slotsparken ved Augustenborg Slot.
  - Det giver ny energi til ikke bare kommunen men hele regionen. Ny energi til os politikere, vores virksomheder og vores borgere, og det er meget værd, siger han til TV SYD.
  Sønderborg får 392 statslige arbejdspladser fordelt på Natur-erhvervsstyrelsen (370) og dele af Styrelsen for vand- og naturforvaltning (22).
  Flasken var iøvrigt en cremant fra Bourgogne (Albert Sounit, Caprice) til omkring halvanden hundrede kroner.
  